Majuto ni mjukuu huja kinyume

Majuto ni mjukuu huja kinyume

Mama yake hakukoma kumwonya siku nenda siku rudi.Zeinab hakusikia la
mwadini wala la mteka maji msikitini.Badala ya kurekebisha mienendo yake
alizidisha utundu.Jina lake likawa midomo wa watu kwa ukorofi
wake.Alidhubutu kumjibu mama yake kwa dharau na bezo.Aliendelea
kushirikiana na marafiki wabaya na kubugia pombe vilevile.Mavazi yake
nayo yalizidi kukera si haba.Mama yake yalizidi kupokea kesi za yeye
kuwatusi na kuwapiga vijana wengine.Mama yake Alikuwa mjane aliyetaka
mtoto wake awe na maisha mazuri.

Zeinab alizoea kwenda klabu usiku usiku na kulewa pombe
chakari.Maswahiba wake walikuwa kikundi hatari sana.Kikundi hiki
kilitendea wanakijiji unyama.Tangu Zeinab kujiunga na kikundi kile
alisusia kwenda shuleni.Alikuja jioni moja na kwambia mama yake kuwa
asingeenda shuleni tena.Alimweleza kuwa masomo yalikuwa
yamemchosha.Alitaka kula raha wakati damu yake inachemka.Klabu alizoenda
Zeinab zilitekeleza kila tabia mbaya unazozifikiria.

Wanawake walilala na wanaume mbalimbali.Watu walisakata density huku
wakishikana sehemu nyeti za mwili.Wanaume kwa wanawake walifanya
hivyo.Baada ya Zeinab kumjuza mama yake kwamba asingeendelea naasomo
yake,mama mtu alipandwa na za kwao na kumzaba Kofi ambalo lilimwangusha
chini.Zeinab naye alighadhabika na kumtolea mama yake upyoro.Alimtukana
mpaka akajuta kuwa na mtoto kama Zeinab.

Kabla mambo hayajazidi unga na Zeinab kutoroka nyumbani mama yake
alimwambia kuwa njia aliyoichagua haikumfaa hata kidogo.Zeinab alitia
masikio nta na kutoka mbio nyumbani akielekea alikokujua yeye
mwenyewe.Mama alimsubiri arejee nyumbani lakini hakurudi.Zeinab akawa
mtoto wa mitaani akirandaranda huku na kule kama mbwakoko.Genge lake
lilimpokea kwa mikono miwili na kumwahidi kusimama naye katika wakati
ule mgumu.Kwanza walimwambia kuwa hakukuwa na haja ya yeye kuhuzunika na
kuwa uamuzi wa kuacha shule ulikuwa mwafaka.

Mambo yaligeuka alipoambiwa ilimbidi afanye jambo ili kuzimbua
riziki.Hakuwa na mwao kuhusiana na kazi yoyote kwani walikuwa amezoea
mama yake akiliahughulikia hilo.Polepole marafiki zake walimwingiza
kwenye biashara ya ukahaba.Akawa analala na wanaume wa kila aina.Haya
yake ulipoisha alifanya haya hata mchana peupe.Pesa zikamiminika
Kwake.Akawa msichana anayejitegemea.Tamaa ikamwingia na ndipo alipoamua
kuibia wapita njia na kufanya ukahaba.

Aliendelea na wizi wake kwa siku nyingi bila kugunsulika.Akawa mahiri
kushinda wale waliomtambulisha katika kazi yenyewe.Aliwaibia hata wateja
wake kwa kuwalevya na kuwapora pesa walizokuwa nazo.Zeinab alisahau
maadili aliyokuwa amepokea kutoka kwa mama yake.Alijihisi mtu mzima
aliyekomaa hivyo hakutaka yeyote kumwamulia kuhusu maisha yake.Uraibu
wake wa kulewa pombe ulizidi hata maradufu.Alipoteza thamani yake kwa
wanaume ambao wasingeweza kumwoa.

Alijionea fahari na kujipiga kifua akidhani amefika.Aliwakataa wachumba
wote waliomchumbua na licha ya kupokea barua ya mama yake ya kumtaka
arudi nyumbani hakufanya hivyo.Aliendelea kutafuta pesa kwa njia hatari
zaidi.Ilifika wakati genge lake likampa uongozi kwa umahiri wake
kazini.Alifurahi asijue walikuwa amejichimbia kaburi na hivyo angeingia
mwenyewe.

Kumbe muda wote aliodhani kwamba hakuwa amegundulika alikuwa
anamwilikwa.Askari walikuwa ange ili wamtie mikononi.Alipoamrisha genge
kwenda pale alipozoea kupora wapita njia,askari walijificha na kuwavamia
bila hao kushuku.Wenzake wote waliojaribu kukimbia walipigwa risasi na
kufa hapo hapo.Licha ya kujificha alikamatwa na kutiwa mbaroni.Kwa sasa
ameishia jela.Maini yake ni dhaifu.Isitoshe ni mjamzito ila hajui baba
wa mtoto wake.Anahofia sije akawa amebeba pacha.Maneno ya mama yake
yameanza kujirudiarudia akilini na kuangaza zaidi.Ama kweli majuto ni
mjukuu huja kinyume.